שרה גפי

שרה גפי (; 1770–1852) הייתה מהנדסת וממציאה באנגליה במאה ה-19 ועזרה בהקמה של <ref name=":0"></ref>.

== ביוגרפיה ==
שרה גפי נולדה בשם שרה מריה ביץ' בשנת 1770 בברמינגהם למשפחה עשירה שעסקה בסחר בפליז. ב-1795 עברה לבריסטול והתחתנה עם סמואל גפי איש עסקים שעסק גם כן בתחום הפליז והברזל. בתחילת הנישואים שלה, גפי עבדה ביחד עם בעלה בעסקיו. בשנים הללו סמואל הוציא כמה פטנטים שעסקו בייצור מסמרים שעזרו למנוע היצמדות של בלוטי-ים לספינות, עסק שהפך אותו ואת גפי למאוד עשירים.

בו בזמן גפי גידלה שישה ילדים והוציאה כמה סיפורים לילדים<ref name=":1"></ref>. בנוסף, גפי עסקה באותו הזמן בחייה המקצועיים והוציאה מספר פטנטים משלה.

ב-1830 סמואל בעלה נפטר, ולאחר 7 שנים היא התחתנה מחדש עם צ'ארלס קוט. נישואיה השניים היו הנושא של ביקורת רבה בתקופה, מאחר שצ'ארלס היה צעיר ממנה ב-30 שנה. צ'ארלס הרבה להמר ובזבז את הכסף של גפי במהירות. בעקבות זאת ובגלל סיבות אחרות בסוף חייה לא נשאר לה ההון המוקדם שצברה אך עדיין המשיכה להחזיק בהרבה השקעות בתחומים שונים<ref name=":2"></ref>.

דוגמה חשובה להשקעותיה היא הרכבת המערבית הגדולה שתוכננה על ידי איזמבארד קינגדום ברונל אותו פגשה ככל הנראה במהלך עבודתה על הגשר בקליפטון ושהיה גם שותף עסקים עם בנה תומאס<ref name=":0" />.

ב-1852 גפי נפטרה בגיל 72 ונאמר שחוכמתה לא נעלמה גם בזקנתה<ref name=":0" />.

== הגשר בקליפטון ==
בשנת 1811 גפי הוציאה פטנט שקשור לבנייה של גשרים תלויים. הפטנט של גפי היה משמעותי ביצירת העיצוב המודרני של גשרים תלויים, אך לא היה פורץ דרך. בזמן הזה גפי עבדה על תכנון של גשר מעל נהר האייבון שידוע בשם גשר קליפטון על שם העיר שלידו. גפי לא קיבלה תמיכה מספקת על מנת לבנות את הגשר בזמנה. כמה שנים לאחר מכן ב-1820 החלה תחרות עיצוב לגשר שייבנה, אך העיצוב של גפי לא נבחר. מי שכן זכה היה איזמבארד קינגדום ברונל שהיה מקורב לגפי. גפי ככל הנראה הכירה את ברונל לא מעט זמן וככל הנראה חלק מרעיונותיה הגיעו אליו והשפיעו על התכנון שלו. בנוסף גפי עבדה קשה על מסע הפרסום של הגשר ותרמה חלק מהכסף שהלך לבנייתו. גפי לא תכננה את הגשר בקליפטון, אך תרמה רבות להקמתו<ref name=":0" />.

ב-2016 יצא הערך שלה במילון אוקספורד לביוגרפיות אנגליות, שבו שויך לה בטעות התכנון של הגשר בקליפטון. המידע השגוי שאמר שגפי תכננה את הגשר הארוך ביותר בתקופה בזמן שהייתה אמא לשישה ילדים היה סיפור טוב ולכן התפשט מאוד מהר<ref name=":0" />. מאוחר יותר, הערך תוקן, אך השמועה השגויה שגפי תכננה את הגשר בקליפטון עדיין נפוצה.

== פעילותיה האחרות ==
גפי הייתה פעילה מאוד בחברה ועסקה בהמצאות רבות במטרה של שיפור איכות החיים. בשנת 1811, גפי כתבה מכתב לארתור יאנג שהיה מזכיר הוועדה לחקלאות, שבו היא מציעה תוכנית שבה ייצרו דשן לחקלאות מערמות צואה שהצטברו בצדדים של דרכים ופגעו בנוחות של השימוש בדרך. זו דוגמה טובה לאופי הפעיל של גפי שאומנם לא המציאה את הדברים הכי יוצאי דופן, אך ידעה להוציא לפועל את הפרויקטים הקטנים שלה בצורה שתרמה רבות לקהילה. באותה שנה גפי גם כתבה ללורד של ליברפול על התכנון מחדש של שוק הבשר בלונדון על מנת למנוע סכנות בריאותיות והתאכזרות לחיות<ref name=":2" />.

בנוסף לפעולות החברתיות, גפי עבדה גם על המצאת פתרונות לבעיות מינוריות שגרמו בעיקר לחוסר נוחות. למשל בשנת 1812 הוציאה פטנט לקומקום שנועד לבשל ביצים ולחמם טוסט בנוסף לשתייה. גם לאחר שהתאלמנה המשיכה להוציא פטנטים הנוגעים בעיקר בשיפור איכות החיים לעקרות בית ביניהם, פמוט שמאפשר לנר לבעור לזמן ארוך יותר<ref name=":1" />, בידוד לתנור בישול שכולא את החום בפנים ומקטין את חימום הסביבה, ותנור נייד<ref name=":2" />.

== הערות שוליים ==

קטגוריה:מהנדסים אנגלים
קטגוריה:נשים אנגליות
קטגוריה:ילידות 1770
קטגוריה:מהנדסות בריטיות
קטגוריה:נפטרות ב-1852